Diari Oficial de la Generalitat Valenciana


Sumari del DOGV 5851, del 17-09-2008 (2008/10689)

RESOLUCIÓ de 21 de febrer de 2008, de la Direcció General per al Canvi Climàtic per la qual s'atorga a l'empresa Atomizadas de Alcora, SA (Amizalsa) l'autorització ambiental integrada per a les instal·lacions de fabricació d'argiles atomitzades ubicades al terme municipal de l'Alcora..
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5851

Data del DOGV
:   17-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10524


Data del document
:   21-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Correcció d'errades

Anàlisi jurídica

 Descriptors 

:   * Alcora, l'
    * ceràmica
    * empresa privada
    * edifici industrial

RESOLUCIÓ de 21 de febrer de 2008, de la Direcció General per al Canvi Climàtic per la qual s'atorga a l'empresa Atomizadas de Alcora, SA (Amizalsa) l'autorització ambiental integrada per a les instal·lacions de fabricació d'argiles atomitzades ubicades al terme municipal de l'Alcora.. [2008/10475]  
Vistos els documents que es troben en l'expedient 107/05 IPPC, instruït a instàncies de l'empresa Atomizadas de Alcora, SA (Amizalsa), a fi d'obtenir l'autorització ambiental integrada per a les instal·lacions de fabricació d'argila atomitzada, s'emet aquesta resolució de conformitat amb els següents,  
Antecedents de fet  
Primer. Amb data 29 de setembre de 2005, José Francisco Mateo Domingo, en representació de l'empresa Atomizadas de Alcora, SA, amb CIF A-12100020 i domicili social al camí del Regatell, s/n, de l'Alcora (Castelló), presenta a la Conselleria de Medi Ambient, Aigua, Urbanisme i Habitatge sol·licitud d'autorització ambiental integrada per a les instal·lacions de fabricació d'argila atomitzada, que es detallen en l'annex I.  
A la sol·licitud s'adjunta l'informe de compatibilitat urbanística emés per l'Ajuntament de l'Alcora.   
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Tercer. Es troben en l'expedient els informes de la Confederació Hidrogràfica del Xúquer, de l'Ajuntament de l'Alcora, de l'Àrea d'Avaluació Ambiental, de l'Àrea de Residus i del Servei de Protecció de l'Ambient Atmosfèric.  
Quart. Com a conseqüència del contingut d'aquests informes, amb data 14 de desembre de 2005, 21 de març de 2006, la Conselleria de Medi Ambient, Aigua, Urbanisme i Habitatge requereix nova documentació a l'empresa, i es presenta amb data 13 de març de 2006 i 27 d'abril de 2006.  
Cinqué. Amb data 8 de juny de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, amb la publicació d'anunci en el Diari Oficial de la Comunitat Valenciana (DOCV núm. 5275).  
Durant aquest període no es presenten al·legacions al projecte, ni a aquesta Conselleria i a l'Ajuntament de l'Alcora. En l'expedient consta el certificat de la informació pública.  
Sisé. Transcorregut el termini d'informació pública se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte en tots aquells aspectes que siguen de la seua competència.  
Així mateix, s'han incorporat a l'expedient els informes emesos per l'Ajuntament de l'Alcora i el Servei de Protecció de l'Ambient Atmosfèric en matèria de contaminació acústica.  
Seté. En data 4 d'agost de 2006 el promotor presenta al Registre General de la Conselleria de Territori i Habitatge escrit en el qual comunica la seua intenció de realitzar una modificació que considera no substancial, que consisteix en l'ampliació de l'actual Planta de cogeneració -legalitzada durant l'any 2005- amb la instal·lació d'una segona turbina de 3.903 kWe de gas natural, amb la qual cosa la Planta de cogeneració tindria una potència total de 10.811 kWe (6.908 + 3.903). Juntament a la sol·licitud presenta una Memòria de justificació de no-substancialitat de l'ampliació de la instal·lació de cogeneració en Atomizadas de Alcora, SA (Amizalsa).  
Huité. En data 8 d'agost de 2006 es comunica al promotor que encara que la modificació referida, d'acord amb els criteris de l'article 10 de la Llei 16/2002, de prevenció i control integrats de la contaminació, desplegada pel Decret 40/2005, tindria la consideració de no-substancial si l'empresa disposara de l'autorització ambiental integrada, en trobar-se aquesta en tràmit, per a dur a terme la modificació projectada ha d'introduir un annex que modifique la documentació originàriament presentada en tots els punts afectats (focus, residus, energia emprada o generada, estudi d'impacte ambiental, projecte d'activitat, etc.). També es trasllada aquesta comunicació a l'Ajuntament de l'Alcora i al Servei d'Avaluació d'Impacte Ambiental.  
Nové. En data 4 de setembre de 2006 es rep un informe del Servei d'Avaluació d'Impacte Ambiental que motiva el corresponent requeriment al promotor, que s'efectua en data 6 de setembre de 2006.  
Deu. En data 19 d'octubre de 2006 es reben els annexos al Projecte bàsic, Projecte d'activitat, estudi d'impacte ambiental i estudi acústic, a fi d'incloure l'ampliació de l'actual planta de cogeneració en la tramitació de l'expedient.  
Onze. En data 1 de desembre de 2006, amb aquests annexos, se sol·licita novament informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte en tots aquells aspectes que siguen de la seua competència.  
Així mateix, s'han incorporat a l'expedient els informes emesos per l'Ajuntament de l'Alcora, pel Servei de Residus Industrials i pel Servei de Protecció de l'Ambient Atmosfèric en matèria de contaminació atmosfèrica i acústica.  
Dotze. Amb data 20 de desembre de 2006, la Secretaria Autonòmica de Territori i Habitatge emet la declaració d'impacte ambiental, en la qual estima acceptable, només a l'efecte ambiental, el Projecte de fàbrica d'argila atomitzada, promogut per Atomitzada de Alcora, SA, ubicada al camí del Regatell, s/n, l'Alcora (Castelló), en els termes que estableix el Projecte, l'estudi d'impacte ambiental, i la resta de documentació que consta en l'expedient, i una sèrie de condicions imposades en l'esmentada declaració d'impacte ambiental.  
Tretze. Amb data 2 de gener de 2007 es rep l'informe de l'Ajuntament de l'Alcora on s'assenyala que l'ampliació del projecte presentada s'adequa a les condicions establides en les ordenances municipals de caràcter ambiental.  
Catorze. Conseqüència del contingut dels informes rebuts, amb data 18 de gener de 2007 i 23 de març de 2007, la Conselleria de Medi Ambient, Aigua, Urbanisme i Habitatge requereix nova documentació a l'empresa, i es presenta amb data 5 i 28 de febrer de 2007, i 18 de maig de 2007.  
Quinze. Amb data 17 d'octubre de 2007 es rep l'informe favorable de la Confederació Hidrogràfica del Xúquer.  
Setze. Amb data 24 de gener de 2008 es realitza el tràmit d'audiència a l'interessat.  
Dèsset. Amb data 29 de gener de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 107/05 IPPC de sol·licitud d'autorització ambiental integrada, promogut per Atomizadas de Alcora, SA (Amizalsa).  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002 de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.  
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc:  
Primer. Concedir a Atomizadas de Alcora, SA (Amizalsa) l'autorització ambiental integrada per a les instal·lacions de fabricació d'argiles atomitzades, que s'ha de realitzar a l'establiment situat al camí del Regatell, s/n, de l'Alcora (Castelló), referent al Projecte bàsic per a l'autorització ambiental integrada en fàbrica d'atomització d'argiles, de data 29 de setembre de 2005, i subscrit pel Sr. José Luis Quintela Cortés. La instal·lació queda inscrita en el Registre General d'Instal·lacions IPPC de la Comunitat Valenciana amb el número 116-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions canalitzades  
S'inclouen en aquesta autorització els següents focus d'emissió, la nomenclatura dels quals serà d'ara endavant la utilitzada per al millor control i comunicació de les emissions:  
  
Cadascun dels focus estarà convenientment identificat in situ d'acord amb aquesta nomenclatura.  
S'exclouen d'aquesta autorització els focus de contaminació no sistemàtica, els dels equips utilitzats per a la investigació, desenvolupament i experimentació de nous productes i processos, i els dels serveis d'aigua calenta sanitària i calefacció de les instal·lacions, que es regiran per la seua normativa específica.  
La totalitat dels focus que emeten a l'interior de les instal·lacions (sistemàtics i no sistemàtics) hauran d'encapsular-se o canalitzar-se a l'exterior. Juntament a la sol·licitud de visita de comprovació, o en el termini màxim de tres mesos, haurà de presentar-se certificat tècnic de la solució executada per a evitar l'evacuació cap a l'interior de les instal·lacions.  
Els valors límit d'emissió per a focus canalitzats i la periodicitat de controls per ECMCA seran els següents:  
  
(1) Queden exclosos de mesurament d'emissió de partícules els focus d'emissió directa de turbines i motors de cogeneració que usen gas natural com a combustible.  
(2) Per a focus d'origen en atomitzadors que tinguen en l'actualitat sistemes correctors via humida instal·lats, el límit de partícules que s'han de complir serà 50 mg/Nm³ fins al 30 d'octubre del 2015. A partir d'aqueixa data s'haurà de complir amb el límit genèric de 30 mg/Nm³.  
\* \* \* \* \* \* \* \* \* \* \* \* \* \* \*   
  
 (1) Quedan excluidos de medición de emisión de partículas los focos de emisión directa de turbinas y motores de cogeneración que usen gas natural como combustible.  
(2) Para focos de origen en atomizadores que tengan en la actualidad sistemas correctores vía húmeda instalados, el límite de partículas a cumplir será 50 mg/Nm³ hasta el 30 de octubre de 2015. A partir de esa fecha se deberá cumplir con el límite genérico de 30 mg/Nm³.  
Igualment, es presentarà un resum del règim de funcionament dels focus d'emissió no sistemàtics.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
Hauran de disposar de sistemes correctors de depuració de partícules almenys els focus que evacuen corrents de gasos provinents d'atomitzadors i aspiracions de material pulverulent.  
El funcionament correcte d'aquests sistemes correctors s'assegurarà mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre haurà de ser verificat per entitats col·laboradores de l'administració en matèria de qualitat ambiental i estar a la disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra: els focus canalitzats han de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la d'aquest focus menys dos metres, que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzar en condicions normals d'operació de les instal·lacions, registrant els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 18%.  
1.3. Control de l'emissió de partícules per fonts difuses  
1.3.1. Emmagatzemament i manipulació de materials pulverulents  
L'emmagatzemament i la manipulació de materials pulverulents s'han de realitzar en les condicions següents:  
a) Tancament de tots els sistemes de transport de matèries primeres pulverulentes en la fàbrica (cintes transportadores, catúfols, etc.).  
b) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
- Operacions de recepció de matèries primeres a granel.  
- Operacions d'emmagatzemament i descàrrega de grànul atomitzat.  
- Operacions d'emmagatzemament del material pulverulent recuperat en els sistemes correctors, de materials mòlts i de fins.  
Per a això i per tractar-se d'una instal·lació existent, en el termini màxim d'un any des de l'obtenció de l'autorització ambiental integrada l'empresa haurà de presentar un Pla d'adaptació perquè siga aprovat per la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge. La data límit per a l'execució d'aquest pla serà la primera renovació o modificació substancial de l'autorització ambiental integrada de la instal·lació.  
No obstant això, fins a la completa implantació del Pla d'adaptació s'exigirà per a l'emmagatzemament i manipulació de materials pulverulents a cel obert el compliment de les condicions següents:  
- S'ha de disposar d'un sistema de control i seguiment del funcionament correcte de les mesures correctores que consistirà en un pla de mesura de la concentració de partícules en l'aire ambient al perímetre de la instal·lació. Aquest sistema haurà de realitzar-se d'acord amb els criteris de l'annex I dels «Objectius ambientals en matèria de protecció de l'ambient atmosfèric per a la indústria ceràmica. Gestió de recollides de materials", i necessitarà l'aprovació de la Direcció General per al Canvi Climàtic.  
- El parc d'emmagatzemament estarà distribuït en compartiments o cel·les formades com a mínim per tres murs de contenció. L'alçària de les cel·les serà sempre superior a l'alçària del material arreplegat, almenys en una distància equivalent al 10% del costat major de la seua base. Així mateix, la zona d'accés a la cel·la haurà d'estar lliure de material, almenys, en una distància equivalent al 10% de l'amplària de l'accés a aquesta. Per a facilitar el compliment d'aquestes restriccions s'haurà de marcar de forma clara en parets i sòls les distàncies mínimes establides, i han de ser fàcilment visibles en tot moment.  
L'orientació de l'accés a la cel·la estarà preferiblement a sotavent del vent predominant.  
Es podrà practicar el soterrament parcial de les eres per a incrementar la capacitat de material arreplegat.  
- S'ha de mantenir constantment humitejada la superfície del material arreplegat a l'aire lliure mitjançant un sistema d'aspersors o equips mòbils de reg per polvorització que evite entollades i l'ús excessiu d'aigua.  
Com a alternativa, mentre el material arreplegat no estiga sent manipulat podrà ser cobert per lones.  
1.3.2. Transport de materials pulverulents  
El transport de materials pulverulents s'ha de realitzar en les condicions següents:  
a) Reducció de la resuspensió de pols deguda a la circulació interna de vehicles. Per a això s'han de pavimentar els circuits adequats, mantenir netes les zones de circulació i limitar la velocitat en aquestes.  
b) Control a l'entrada i eixida del complex del fet que els camions van coberts i tancats per a evitar vessaments i sobreeiximents. No es permetrà l'accés o eixida de la instal·lació a vehicles que no circulen coberts o tancats.  
c) A l'eixida de la zona de descàrrega/càrrega de camions amb argila en brut/argila atomitzada, es disposarà d'un sistema de llavat de baixos i pneumàtics via humida mitjançant aigua a pressió.  
2. Soroll  
S'han d'adoptar les mesures necessàries per a complir amb el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits en la Llei 7/2002 per a zones d'ús industrial són:  
  
En un termini inferior a tres mesos després de la posada en marxa de l'ampliació projectada i almenys cada cinc anys, s'haurà de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Per a això s'han de realitzar mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). Aquesta auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre.   
El titular haurà de disposar del llibre de control que estarà constituït pels certificats dels resultats obtinguts de les auditories acústiques i dels informes complets d'aquestes.  
3. Abocaments  
La documentació justifica l'absència d'abocament d'aigües residuals a domini públic hidràulic.  
3.1. Aigües residuals industrials  
El procés de producció d'argila atomitzada és consumidor net d'aigua. A més, les característiques d'aquest procés permeten recircular íntegrament les aigües residuals generades a la instal·lació (tant és així, que la instal·lació gestiona, a més, aigües residuals de procedència externa).  
Les aigües residuals industrials tenen l'origen en vessaments en la secció de mòlta, en la d'atomització i en les operacions de neteja de la planta. Es condueixen mitjançant canals impermeables a basses d'emmagatzemament per a la seua utilització en el procés d'atomització.  
Les aigües residuals procedents de la llavada dels baixos i pneumàtics dels camions es tractaran in situ, mitjançant un sistema modular de desgreixatge i desarenatge que origina un efluent d'una qualitat tal que permet la reutilització en el procés de llavat.  
Pel que fa a abocaments indirectes es presenta certificat d'impermeabilitat i estanquitat de les instal·lacions, cubetes, canals de recollida, fosses, basses i depòsits d'emmagatzemament d'aigües residuals.  
3.2. Aigües sanitàries  
Les aigües residuals sanitàries procedents dels lavabos i vestuaris de la instal·lació són depurades mitjançant tractament biològic. L'eflu  
  
   
\* \* \* \* \* \* \* \* \* \* \* \* \* \* \* \* \* \* ent es condueix fins a les basses d'emmagatzemament d'aigües per a la utilització en el procés d'atomització. Els fangs generats són retirats per gestor autoritzat fins a EDAR.  
3.3. Aigües pluvials  
Les aigües caigudes sobre la coberta de les naus s'aboquen per vessament superficial fins a la cuneta del camí del Regatell. Les caigudes sobre l'era s'arrepleguen en un punt d'aquesta, i són abocades mitjançant col·lector soterrat al barranc del Regatell.  
4. Protecció del sòl i de les aigües subterrànies  
Es prohibeix l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Almenys dos anys després de la posada en funcionament de l'activitat de l'ampliació projectada, el titular haurà de remetre l'informe preliminar de situació del sòl que estableix el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris estàndards per a la declaració de sòls contaminats.  
5. Residus  
5.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la capacitat de producció del centre productiu detallat en l'annex I siga de l'ordre de 525.000 t/any d'argila atomitzada.  
  
   
\* \* \* \* \* \* \* \* \* \* \* \* \* \* \* \* \* \* \*  
L'indicat centre productiu està inscrit en el Registre de Petits Productors de Residus Tòxics i Perillosos de la Comunitat Valenciana conforme estableix l'article 46 de la Llei 10/2000, de 12 de desembre, de residus de la Comunitat Valenciana.  
Així mateix, es projecta generar els següents residus no perillosos:  
  
Els residus s'entregaran a gestor autoritzat per a aquesta activitat tal com consta en el projecte.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració, i han de ser entregats a gestor autoritzat transcorregut aqueix període. Aquest emmagatzemament temporal de residus perillosos s'ha de realitzar segregat per tipus de residu, estar convenientment senyalitzat i en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, han de disposar de material absorbent no inflamable en quantitat suficient per a aquesta finalitat. L'absorbent una vegada contaminat es gestionarà com a residu perillós o no perillós, segons corresponga.  
L'envasament i etiquetatge dels residus es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Cada quatre anys haurà d'elaborar un pla de prevenció i reducció de residus que es presentarà en la Direcció General per al Canvi Climàtic.  
Així mateix emplenarà la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord al model establit en l'annex III del Reial decret 833/88.  
Les autoritzacions i la resta de requisits establits en la legislació vigent en matèria d'envasos i residus d'envasos, i de manera especial el que estableix el RD 782/1998, no queden derogades per la Llei   
  
\* \* \* \* \* \* \* \* \* \* \* \* \* \*   
  
16/2002, per la qual cosa la concessió de l'autorització ambiental integrada no eximeix del seu compliment.  
5.2. Gestió de residus  
S'autoritza Atomizadas de Alcora, SA per a la realització de l'operació de valoració R5 (reciclatge o recuperació d'altres matèries inorgàniques), dels següents residus no perillosos, de procedència interna i externa, sempre que la seua capacitat de tractament anual siga de l'ordre de magnitud que a continuació es detalla:  
Les quantitats exposades inclouen els residus no perillosos que, generats en Atomizadas de Alcora, SA, tenen la mateixa codificació. Les quantitats de sòlids que podran valorar-se en el procés productiu han d'estar sempre per davall de la capacitat de tractament, que és teòricament d'un 3% de la producció anual d'argila atomitzada.  
El càlcul de la capacitat de tractament real en tones es durà a terme tenint en compte la fracció sòlida continguda les LER 08 02 02, 08 02 03 i 10 12 13.  
Els residus arreplegats en la taula no han de posseir cap de les característiques de perillositat que figuren en l'annex 2, apartat A, de l'Ordre MAM/304/2002.  
Quant a l'activitat de gestió de residus no perillosos, l'empresa portarà un registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, emplenarà la memòria anual com a gestor de residus no perillosos, que serà remesa a la Direcció General per al Canvi Climàtic abans de l'1 de març de cada any. En la memòria s'especificarà l'origen i la quantitat dels residus gestionats, la producció anual d'argila, les característiques de l'emmagatzemament previ a la seua gestió, quantitat i naturalesa dels residus resultants del procés, i també les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, on juntament a les dades d'identificació ha de figurar la informació següent:  
- Causes de l'incident.  
- Hora en què es va produir i duració d'aquest.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat haurà de disposar d'una garantia financera que els permeta fer front a la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14704:1996.  
Així mateix, quan es determine el cessament d'alguna de les unitats es desmantellaran, segellaran i clausuran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi; el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Ha de complir el que disposa la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual es desenvolupa el Reglament per al desplegament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic i en els seus annexos en els aspectes no fixats en aquesta resolució.  
S'han de complir totes les disposicions aplicables per a garantir la protecció de la salut de les persones.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.  
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Amb caràcter previ a la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de la necessitat d'obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar en la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat del tècnic director de l'execució del projecte, on s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emés per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre, en el qual s'acredite el compliment del contingut de l'autorització ambiental integrada.  
Quart. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 21 de febrer de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
Atomizadas de Alcora, SA (Amizalsa) és una fàbrica d'argiles atomitzades ubicada al camí del Regatell, s/n, del terme municipal de l'Alcora (Castelló).  
Les seues instal·lacions estan compostes bàsicament per:  
- Recepció d'argiles.  
- Molins per a la preparació de l'argila bruta i barbotina.  
- 3 atomitzadors.  
- 1 turbina de cogeneració.  
Es projecta l'ampliació d'aquestes instal·lacions amb la implantació una altra turbina de cogeneració.  
D'aquesta manera, la capacitat de producció total, després de l'execució de l'ampliació, serà de 525.000 tn/any d'argiles atomitzades, i la potència de generació instal·lada serà de 10.811 kWe (6.908 kWe de la turbina actual més 3.903 kWe de la que es projecta).  
El procés industrial s'inicia amb la recepció, pretractament i emmagatzemament de l'argila en brut, posterior producció de la barbotina i emmagatzemament en basses agitades, per a finalment bombar-la als atomitzadors, on se seca per a obtenir argila atomitzada que després s'ensitja, fins al subministrament a tercers per a la fabricació de productes ceràmics.  
Paral·lelament i en combinació amb el procés de fabricació d'argiles, es du a terme el procés de producció d'electricitat en cogeneració, recuperant la calor dels gasos de fuga de les turbines en els atomitzadors.  
No es realitzarà cap abocament d'aigües residuals.  
Les aigües residuals d'industrials tenen l'origen en vessaments en la secció de mòlta, en la d'atomització i les operacions de neteja de la planta. Es conduiran a través de conduccions, canaletes, etc., per a l'emmagatzemament en basses, juntament a les de procedència externa, a l'expectativa de la seua valoració conjunta en els atomitzadors.  
Les aigües residuals procedents de la llavada dels baixos i pneumàtics dels camions es tractaran in situ, mitjançant un sistema modular de desgreixatge i desarenatge que permet un efluent d'una qualitat tal que permet la reutilització en el procés de llavada.  
Pel que fa a abocaments indirectes, es presenta certificat d'impermeabilitat i estanquitat de les instal·lacions, cubetes, canals de recollida, fosses, basses i depòsits d'emmagatzemament d'aigües residuals.  
Les aigües residuals sanitàries procedents dels lavabos i vestuaris de la instal·lació són depurades mitjançant tractament biològic. L'efluent es condueix fins a les basses d'emmagatzemament d'aigües per a la seua utilització en el procés d'atomització. Els fangs generats són retirats per gestor autoritzat fins a l'EDAR.  
Les aigües caigudes sobre la coberta de les naus s'aboquen per vessament superficial fins a la cuneta del camí del Regatell. Les caigudes sobre l'era s'arrepleguen en un punt d'aquesta, i són abocades mitjançant col·lector soterrat al barranc del Regatell.  
Actualment, l'emmagatzemament i la manipulació d'argila bruta es du a terme a la intempèrie. Per tractar-se d'una instal·lació existent, en el termini d'un any haurà de presentar un pla d'adaptació d'acord amb el que preveuen els Objectius ambientals en matèria de protecció de l'ambient atmosfèric per a la indústria ceràmica. Gestió de recollides de materials. La data límit per a l'execució de l'esmentat pla serà la primera renovació o modificació substancial de l'autorització ambiental integrada de la instal·lació.  
No obstant això, fins a la completa implantació del pla d'adaptació, el parc d'emmagatzemament estarà distribuït en compartiments o cel·les formades com a mínim per tres murs de contenció. L'alçària de les cel·les serà sempre superior a l'alçària del material arreplegat, almenys en una distància equivalent al 10% del costat major de la seua base. Així mateix, la zona d'accés a la cel·la haurà d'estar lliure de material, almenys, en una distància equivalent al 10% de l'amplària de l'accés a aquesta. Per a facilitar el compliment d'aquestes restriccions s'haurà de marcar de forma clara en parets i sòls les distàncies mínimes establides, les quals han de ser fàcilment visibles en tot moment. L'orientació de l'accés a la cel·la estarà preferiblement a sotavent del vent predominant.  
Es podrà practicar el soterrament parcial de les eres per a incrementar la capacitat de material arreplegat.  
Es mantindrà constantment humitejada la superfície del material arreplegat a l'aire lliure mitjançant un sistema d'aspersors o equips mòbils de reg per polvorització que evite entollades i l'ús excessiu d'aigua. Com a alternativa, mentre el material arreplegat no estiga sent manipulat podrà ser cobert per lones.  
S'adoptarà un sistema de control i seguiment del funcionament correcte de les mesures correctores del parc d'emmagatzemament d'argiles, que consistirà en un pla de mesura de la concentració de partícules en l'aire ambient en el perímetre de la instal·lació. Aquest sistema haurà de desenvolupar-se d'acord amb els criteris de l'annex 1 dels Objectius ambientals en matèria de protecció de l'ambient atmosfèric per a la indústria ceràmica. Gestió de recollides de materials, i caldrà l'aprovació de la Direcció General per al Canvi Climàtic.  
Per al control d'emissions atmosfèriques es disposa de filtres de mànegues en molins i aspiracions, i refrigeradors de via humida als atomitzadors. Les partícules arreplegades en els filtres de mànegues i en els de via humida es reintrodueixen al procés productiu.   
Els residus perillosos s'emmagatzemen sota coberta fins a la recollida per gestor autoritzat.